เรื่องร้องเรียน: คนไข้ต่างชาติ รพสิรินธรเยอะมาก ทำให้ไม่สามารถมีศักยภาพพอสำหรับผู้ป่วยไทย รพ อื่นผู้ป่วยต่างชาติมีการคิดค่าบริการสูงกว่าคนไทย +ต้องจ่ายเงินก่อน  รพสิรินธร รักษาเสร็จต้องมาสงเคราะห์ เป็นภาระโรงพยาบาลอีก ควรให้แพทย์ พิจารณาให้ทำเฉพาะช่วงที่รพว่างจริงๆครับ
การดำเนินการของเจ้าหน้าที่: จากกรณีผู้รับบริการร้องเรียนผ่านระบบ Traffy Fondue เรื่อง “ผู้ป่วยต่างชาติเยอะ ทำให้โรงพยาบาลไม่มีศักยภาพเพียงพอสำหรับผู้ป่วยไทย” เมื่อวันที่ 26 กันยายน 2566 เวลา 09.27 น. เขตประเวศส่งต่อมายังโรงพยาบาลสิรินธร และผู้ร้องเรียนได้เปิดเรื่องใหม่ เมื่อวันที่ 28 กันยายน 2566 เวลา 13.03 น. ทางโรงพยาบาลสิรินธรได้ทบทวนอีกครั้ง โดยขอเรียนชี้แจงว่า จากสถิติการมารับบริการตรวจรักษาประเภทผู้ป่วยนอก ที่โรงพยาบาลสิรินธร ย้อนหลัง3เดือน ตามตารางแสดงจำนวนผู้ป่วยนอก ที่แนบประกอบด้านล่าง จะพบว่าสัดส่วนผู้ป่วยชาวต่างชาติที่มารับบริการตรวจรักษาแบบผู้ป่วยนอกต่อผู้ป่วยคนไทย คิดเป็น 5.74% และสถิติการมารับบริการตรวจรักษาประเภทผู้ป่วยใน ที่โรงพยาบาลสิรินธร ย้อนหลัง3เดือนตามตารางแสดงจำนวนผู้ป่วยในจำหน่าย ที่แนบประกอบด้านล่าง จะพบว่าสัดส่วนผู้ป่วยชาวต่างชาติที่มารับบริการตรวจรักษาแบบผู้ป่วยในต่อผู้ป่วยคนไทย คิดเป็น 11.29% จากตารางทั้งสองข้างต้น จะพบอีกว่า สัดส่วนผู้ป่วยใน ต่อผู้ป่วยนอก เมื่อเปรียบเทียบเฉพาะในกลุ่มผู้ป่วยชาวต่างชาติ เท่ากับ 7.40% และสัดส่วนดังกล่าวจะเท่ากับ 3.54% ในกลุ่มผู้ป่วยชาวไทย ซึ่งเมื่อนำข้อมูลมาวิเคราะห์ ก็จะพบได้ว่า  1. ในการให้บริการตรวจรักษาแบบผู้ป่วยนอก มีสัดส่วนชาวต่างชาติ มาขอรับบริการเพียง 5.74% ส่วนอีกกว่า94% คือคนไทย  2. การเข้าถึงระบบบริการสุขภาพ สำหรับชาวต่างชาติ ยังมีปัญหาการเข้าถึงได้ยาก แม้จะอยู่อาศัยในเมืองใหญ่อย่างกรุงเทพมหานคร จึงทำให้พบว่าความเจ็บป่วยในกลุ่มชาวต่างชาติมีแนวโน้มเจ็บป่วยหนัก จนมีความจำเป็นต้องพักรักษาตัวในโรงพยาบาล มากกว่ากลุ่มผู้ป่วยคนไทย สัดส่วนผู้ป่วยในต่อผู้ป่วยนอก จึงสูงถึง 7.40% เมื่อเปรียบเทียบกับคนไทยที่มีสัดส่วนดังกล่าวอยู่ที่ 3.54%   3. สำหรับปัญหาที่ว่า การที่มีผู้ป่วยต่างชาติมารับบริการมาก แล้วจะส่งผลต่อศักยภาพในการรักษาผู้ป่วยคนไทยนั้น ระบบบริการสาธารณสุขในกรุงเทพมหานคร ได้มีการวางแผนในรูปแบบการดูแลประชาชนคนไทยตั้งแต่ระดับปฐมภูมิ อันได้แก่ศูนย์บริการสาธารณสุข และคลินิกชุมชนอบอุ่น ซึ่งกระจายตัวอยู่ทั่วกรุงเทพมหานคร เมื่อการเจ็บป่วยของประชาชน เกินศักยภาพในการดูแลรักษาในระดับปฐมภูมิ ก็จะมีการส่งต่อเพื่อเข้ารับการดูแลรักษาในระดับทุติยภูมิและตติยภูมิ และด้วยระบบบริการสาธารณสุขดังกล่าว โรงพยาบาลสิรินธร ในบทบาทการเป็นโรงพยาบาลระดั...
ความเห็นของผู้แจ้ง: ปัญหาไม่ถูกแก้ไข
พื้นที่: แขวงประเวศ เขตประเวศ กรุงเทพมหานคร